Kommissionens beslutning

af 14. februar 2001

om afgørelsen om eventuel optagelse af visse aktive stoffer i bilag I til Rådets direktiv 91/414/EØF

(meddelt under nummer K(2001) 374)

(EØS-relevant tekst)

(2001/134/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2000/80/EF(2), herefter benævnt direktivet,

under henvisning til Kommissionens forordning (EØF) nr. 3600/92 af 11. december 1992 om de nærmere bestemmelser for iværksættelsen af første fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF om markedsføring af plantebeskyttelsesmidler(3), senest ændret ved Kommissionens forordning (EF) nr. 2266/2000(4), særlig artikel 7, stk. 3a, litra d), og artikel 7, stk. 4, og

ud fra følgende betragtninger:

(1) Kommissionens forordning (EF) nr. 933/94 af 27. april 1994 om gennemførelsesbestemmelser til forordning (EØF) nr. 3600/92 for så vidt angår aktive stoffer i plantebeskyttelsesmidler og udpegning af rapporterende medlemsstater(5), senest ændret ved forordning (EF) nr. 2230/95(6), identificerede de rapporterende medlemsstater og anmelderne for hvert enkelt aktivt stof.

(2) I artikel 7 i forordning (EØF) nr. 3600/92 er det fastsat, at en medlemsstat for hvert aktivt stof, for hvilket den er blevet udpeget som rapporterende medlemsstat, behandler dossiererne og forelægger Kommissionen en rapport om dens vurdering af de oplysninger, som anmelderne har indsendt i henhold til artikel 6, stk. 1, i nævnte forordning.

(3) I overensstemmelse med ovennævnte artikel rundsendte Kommissionen ved modtagelsen de rapporterende medlemsstaters rapporter til medlemsstaterne til orientering og rådførte sig med eksperter i medlemsstaterne og med de vigtigste anmeldere i henhold til artikel 7, stk. 3, i forordning (EØF) nr. 3600/92.

(4) Af vurderingerne af en række aktive stoffer fremgår det, at de forelagte oplysninger ikke godtgør, at plantebeskyttelsesmidler, der indeholder det pågældende aktive stof, på de foreslåede anvendelsesbetingelser generelt opfylder kravene i direktivets artikel 5, stk. 1, litra a) og b). På nuværende tidspunkt er det derfor ikke muligt at træffe afgørelse om, hvorvidt disse aktive stoffer skal optages i direktivets bilag I.

(5) Ifølge direktivets artikel 8, stk. 3, anvender medlemsstaterne kravene i artikel 4, stk. 1, litra b), nr. i) til v), og litra c) til f), i overensstemmelse med de nationale bestemmelser om de data, der skal indsendes. I forbindelse med de i fjerde betragtning nævnte vurderinger blev der ikke identificeret problemer, som ikke kan mindskes ved hjælp af de relevante risikoforvaltninger i medlemsstaterne. På dette stadium er det derfor ikke hensigtsmæssigt at suspendere plantebeskyttelsesmidler, der indeholder de nævnte aktive stoffer, før de krævede supplerende oplysninger er blevet indsendt og evalueret. Der bør derfor træffes beslutning om at udskyde en afgørelse om eventuel optagelse af disse aktive stoffer i direktivets bilag I.

(6) Efter indgående drøftelser i Den Stående Komité for Plantesundhed og i henhold til udtalelsen fra denne komite har Kommissionen fastlagt, hvilke yderligere oplysninger der kræves for at kunne afgøre, om de i fjerde betragtning nævnte stoffer opfylder kravene i direktivets artikel 5. De rapporterende medlemsstater bør derfor give anmelderne udførlige oplysninger om alle de yderligere undersøgelser og oplysninger, der er påkrævet for at godtgøre, at disse krav er opfyldt.

(7) For at gøre det muligt for medlemsstaterne og Kommissionen at tilrettelægge deres arbejde bør den anmelder, der ønsker, at den rapporterende medlemsstat og Kommissionen fortsætter behandlingen, give et ubetinget tilsagn om at indsende de krævede supplerende oplysninger. For at give Kommissionen mulighed for at afslutte sit arbejde på det program, der er fastlagt ved forordning (EØF) nr. 3600/92, inden for en rimelig tid bør der sættes en frist, inden for hvilken anmelderne af disse stoffer skal fuldstændiggøre deres dossierer. Denne frist bør være så kort som mulig under hensyntagen til den tid, det tager at udføre de nødvendige undersøgelser.

(8) Hvis kravene i nærværende beslutning om indsendelse af de nødvendige oplysninger ikke er opfyldt for et bestemt aktivt stof, forhindrer dette ikke de interesserede parter i senere at søge dette stof optaget i direktivets bilag I efter procedurerne i direktivets artikel 6, stk. 2.

(9) Denne beslutning er ikke til hinder for, at Kommissionen på et senere tidspunkt træffer foranstaltninger for disse aktive stoffer i henhold til Rådets direktiv 79/117/EØF(7), senest ændret ved Kommissionens direktiv 91/188/EØF(8) -

VEDTAGET FØLGENDE BESLUTNING:

Artikel 1

For de aktive stoffer, der er opført i bilaget til denne beslutning, udskydes afgørelsen om deres eventuelle optagelse i bilag I til direktiv 91/414/EØF, indtil de i artikel 2 nævnte oplysninger er indgået.

Artikel 2

De rapporterende medlemsstater underretter anmelderne for hvert af de aktive stoffer, som er opført i bilaget til denne beslutning, om de yderligere undersøgelser, som Kommissionen efter høring af Den Stående Komité for Plantesundhed hat fundet påkrævede, for at de kan fuldstændiggøre deres dossier, således at alle krav om oplysninger i direktivets bilag II og III er opfyldt for en begrænset række repræsentative anvendelsesformål.

Hver rapporterende medlemsstat underretter hver enkelt af de pågældende anmeldere om, at anmelderen, hvis denne ønsker, at den rapporterende medlemsstat og Kommissionen skal fortsætte behandlingen med henblik på optagelse af stoffet i direktivets bilag I, senest tre måneder efter datoen for denne beslutnings offentliggørelse over for den rapporterende medlemsstat og Kommissionen skal afgive et tilsagn om, at vedkommendes dossier vil opfylde kravene i direktivets bilag II og III senest på de datoer, der er fastsat i bilaget til denne beslutning, og om at indsende de i ovennævnte stykke nævnte undersøgelser og oplysninger snarest muligt og senest på de i bilaget fastsatte datoer.

Artikel 3

Hvis de nødvendige oplysninger om visse aktive stoffer ikke er modtaget inden for den i artikel 2 nævnte frist, underretter den rapporterende medlemsstat Kommissionen snarest muligt og senest inden for to måneder.

Artikel 4

Denne beslutning er rettet til medlemsstaterne. De rapporterende medlemsstater underretter straks anmelderne af de i artikel 1 nævnte aktive stoffer om beslutningen.

Udfærdiget i Bruxelles, den 14. februar 2001.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EFT L 309 af 9.12.2000, s. 14.

(3) EFT L 366 af 15.12.1992, s. 10.

(4) EFT L 259 af 13.10.2000, s. 27.

(5) EFT L 107 af 28.4.1994, s. 8.

(6) EFT L 225 af 22.9.1995, s. 1.

(7) EFT L 33 af 8.2.1979, s. 36.

(8) EFT L 92 af 13.4.1991, s. 42.

BILAG

>TABELPOSITION>